ROMÂNIA

JUDEȚUL HARGHITA

PRIMARUL COMUNEI MEREȘTI

# **DISPOZIŢIA NR.** **47/2025**

**privind stabilirea locurilor speciale pentru afişaj electoral** **la alegerile**

 **Președintelui României din anul 2025**

**Primarul comunei Merești, județul Harghita.**

**Având în vedere:**

* Referatul secretarului general al comunei Merești nr.26/2025 privind stabilirea locurilor speciale pentru afişaj electoral pentru alegerile pentru Preșdintele României.
* prevederile art. 41 din Legea nr. 370/2004 pentru alegerea Preşedintelui României, cu modificările și completările ulterioare ;
* prevederile art. 41 alin (2) din Legea nr. 370/2004 pentru alegerea Preşedintelui României, cu modificările și completările ulterioare,
* prevederile Ordonanței de urgență nr.1/2025 privind unele măsuri pentru organizarea şi desfăşurarea alegerilor pentru Preşedintele României din anul 2025 şi alegerilor locale parţiale din anul 2025;
* Hotărârea guvernului nr. 4/2025 privind stabilirea datei alegerilor pentru Președintele României din anul 2025;
* Hotărârea guvernului nr. 17/2025 privind aprobarea Programului calendaristic pentru realizarea acțiunilor necesare pentru alegerea Președintelui României din anul 2025;
* Hotărârea guvernului nr. 68/2025 privind stabilirea măsurilor pentru buna organizare și desfășurare a alegerilor pentru Președintele României din anul 2025

În temeiul prevederilor art. 155 alin (1) lit. a), alin. (2), lit. b) și art. 196, alin. (1) lit. b) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare

**DISPUNE:**

 **Art.1**.- Pentru desfășurarea în bune condiții a alegerile Președintelui României din anul 2025, se stabileşte locul special de afişaj electoral, după cum urmează:

* la panoul de afișaj electoral amplasat din partea de dreapta la intrare a sediului Primăriei Mereşti

 **Art.2.-**Utilizarea locului special de afişaj electoral prevăzut la art. 1 este permisă partidelor politice, alianțelor politice, alianţelor electorale sau organizațiilor minorităților naționale care participă la alegeri şi candidaţilor independenţi.

**Art.3**.- Conform art. 41 alin (6) din Legea nr. 370/2004, pe un panou electoral fiecare candidat poate aplica un singur afiş electoral. Un afiş electoral amplasat în locurile prevăzute la art.1 nu poate depăşi dimensiunile de 500 mm o latură şi 300 mm cealaltă latură, iar cel prin care se convoacă o reuniune electorală, 400 mm o latură şi 250 mm cealaltă latură.

 **Art.4**.- Dimensiunea afişajului electoral este 3 mp.

 **Art.5**.- Primarul, cu sprijinul organelor de ordine publică, este obligat să asigure integritatea panourilor, afişelor electorale şi a altor materiale de propagandă electorală amplasate în locuri autorizate.

**Art. 6.** Afişajul electoral este permis în alte locuri decât cele stabilite potrivit art. 1 numai cu acordul scris al proprietarilor sau, după caz, al deţinătorilor şi numai cu luarea măsurilor impuse de legislaţia în vigoare pentru asigurarea siguranţei cetăţenilor.

**Art. 7.** Cu aducere la îndeplinire a prezentei dispoziţii se însărcinează primarul comunei Merești.

**Art.8**. Împotriva prezentei dispoziţii se poate depune în termen de 30 zile de la comunicare, plângere prealabilă adresată primarului Comunei Merești.

**Art.9.** Prezenta dispoziție se comunică în mod obligatoriu primarul comunei Merești, în termenul prevăzut de lege Instiţuţiei Prefectului Judeţul Harghita și se aduce la cunoştinţă publică prin afişarea la sediul Primăriei, în spaţiu accesibil publicului.

Merești 19 martie 2025

 **Contrasemnează pentru legalitate**

 **Primar, Secretar general al comunei,**

**TIKOSI LÁSZLÓ Golicza Gyöngyi**